[{"text_idx": "#000000", "text": "Papur Pobl Caerdydd a'r Fro"}, {"text_idx": "#000003", "text": "Nos Wener, 11eg o Hydref, yn Neuadd Goffa, y Barri bydd chwech o berfformwyr ifanc mwyaf addawol Cymru yn cystadlu am Ysgoloriaeth Urdd Gobaith Cymru Bryn Terfel 2019. Mae eleni yn nodi ugain mlynedd ers ei sefydlu ac yn ystod y cyfnod hwnnw mae\u2019r Ysgoloriaeth wedi buddsoddi \u00a360,000 yn nhalent pobl ifanc Cymru."}, {"text_idx": "#000004", "text": "Yn ogystal a\u0302 brwydro am y clod o ennill Ysgoloriaeth sy\u2019n gysylltiedig a\u0302 bas-bariton mwyaf blaenllaw\u2019r byd ac ennill gwobr ariannol o \u00a34,000 er mwyn datblygu eu talent i\u2019r dyfodol, bydd enillydd eleni hefyd yn cael y cyfle i berfformio yn un o ddathliadau byd-eang Dydd Gw\u0302yl Dewi 2020."}, {"text_idx": "#000005", "text": "Mewn partneriaeth a\u0302 Chelfyddydau Rhyngwladol Cymru a gyda chefnogaeth Llywodraeth Cymru, mae\u2019r Urdd yn falch iawn o gyhoeddi\u2019r elfen ryngwladol newydd hon i\u2019r Ysgoloriaeth ac yn ddiolchgar i Gelfyddydau Rhyngwladol Cymru am gydweithio er mwyn darparu cyfleoedd bythgofiadwy wrth feithrin talent ifanc Cymru."}, {"text_idx": "#000006", "text": "Y chwech dethol a ddewiswyd gan banel o feirniaid yn dilyn eu perfformiadau ar lwyfan Eisteddfod yr Urdd Caerdydd a\u2019r Fro 2019 yw:"}, {"text_idx": "#000009", "text": "Mae tocynnau ar gyfer y noson yn Neuadd Goffa, y Barri ar gael am \u00a310 o wefan yr Urdd neu drwy ffonio 0845 257 1639. Bydd y cyngerdd yn cael ei ddarlledu ar S4C nos Sadwrn 12fed o Hydref."}, {"text_idx": "#000013", "text": "Yn aelod o Adran Bro Taf ac yn gyn-ddisgybl Ysgol Gyfun Gymraeg Plasmawr, mae Daniel wedi clocsio ers yn ifanc iawn. Cipiodd y wobr gyntaf yng nghystadleuaeth clocsio unigol i fechgyn Eisteddfod yr Urdd wyth gwaith yn olynol. Mae\u2019n ddrymiwr i fand Wigwam sydd wedi bod yn brysur yn gigio dros gyfnod yr Haf. Bydd Daniel yn cychwyn ym Mhrifysgol Birmingham lle bydd yn astudio cwrs is-raddedig Ffisiotherapi."}, {"text_idx": "#000021", "text": "\u2018Rwy\u2019n ystyried yr anrhydedd yn gydnabyddiaeth hefyd i\u2019r Amgueddfa Werin, a charwn ddal ar y cyfle hwn i ddiolch o galon i\u2019r Amgueddfa a\u2019i holl staff am bob cyfle a chefnogaeth a dderbyniais er 1964.\u2019"}, {"text_idx": "#000025", "text": "Anogir grwpiau /cymdeithasau/clybiau neu grwpiau ieuenctid i ddilyn rhan o drywydd \u2018Heddwch yn y Ddinas\u2019. Byddai\u2019n sicr yn gyfle i lawer fanteisio ar y cyfle i ddysgu mwy am ein prifddinas ac egwyddorion pobl y gallwn eu hefelychu, mewn byd gyda chymaint o drais a rhyfeloedd ynddo. Basai Jon Gower ei hun neu un o ddau berson arall mae Cell Cymdeithas y Cymod, Caerdydd wedi eu holi hefyd yn barod i arwain taith o\u2019r fath."}, {"text_idx": "#000026", "text": "Gellir cael copi\u0308au o\u2019r llyfryn dwyieithog (\u00a35) yn siopau Cymraeg y ddinas neu cysylltwch gydag"}, {"text_idx": "#000029", "text": "Yn dilyn y cystadlu ar lwyfan yr Eisteddfod dydd Sadwrn 1 Mehefin 2019, mae panel o bum beirniad wedi dewis y chwe chystadleuydd mwyaf addawol o fewn y categori oedran hy\u0302n o dan 25 oed, i ymgeisio am Ysgoloriaeth Urdd Gobaith Cymru Bryn Terfel 2019 ym mis Hydref."}, {"text_idx": "#000037", "text": "Dywedodd y Panel, \u201cMae wedi bod yn brofiad ac yn broses bleserus gwylio\u2019r fath dalent ond roedd y chwe pherfformiwr yma yn serennu a hynny yn y modd roeddent yn cyfathrebu a\u0302\u2019u cynulleidfa ac oherwydd i ni gael ein cyffroi.\u201d"}, {"text_idx": "#000039", "text": "Nod y wobr yw meithrin talent rhai o berfformwyr ifanc gorau Cymru. Yn ogystal a\u0302\u2019r wobr ariannol, mae\u2019r Ysgoloriaeth hefyd yn cysylltu enw\u2019r enillydd gyda\u2019r canwr enwog Bryn Terfel, sy\u2019n gefnogol iawn i ddatblygu talent newydd yng Nghymru."}, {"text_idx": "#000041", "text": "Cronfa Glyndw\u0302r yn yr Eisteddfod"}, {"text_idx": "#000043", "text": "Cynhelir sesiwn ddifyr a dadlennol ym Mhabell y Cymdeithasau 1 ar faes yr Eisteddfod Genedlaethol am 12 o\u2019r gloch ar ddydd Mercher 8fed o Awst, pan fydd Dylan Jones, cyflwynydd bywiog Radio Cymru, yn holi Aled Roberts, Comisiynydd y Gymraeg am ei swydd newydd a\u2019i obeithion ar gyfer dyfodol yr iaith Gymraeg."}, {"text_idx": "#000046", "text": "Croeso cynnes i bawb i\u2019r digwyddiad pwysig hwn."}, {"text_idx": "#000049", "text": "Hanner can mlynedd ers i\u2019r dyn cyntaf gerdded ar y lleuad, mae goroeswyr stro\u0302c yng Nghaerdydd bellach yn profi eu bod hwythau hefyd yn gallu goresgyn eu heriau eu hunain trwy gymryd rhan mewn taith gerdded elusennol i\u2019r Gymdeithas Stro\u0302c."}, {"text_idx": "#000051", "text": "I nodi\u2019r 50fed pen-blwydd hwn, mae\u2019r Gymdeithas Stro\u0302c hefyd yn gobeithio y bydd gan bob taith o leiaf 50 o gyfranogwyr yn codi o leiaf \u00a3 50 i gefnogi ei gwaith yn cynnig cymorth i oroeswyr stro\u0302c a\u2019u hanwyliaid, wrth iddynt ailadeiladu eu bywydau ar o\u0302l stro\u0302c."}, {"text_idx": "#000053", "text": "\u201cI lawer o oroeswyr stro\u0302c, gall ailadeiladu eu bywydau ymddangos fel her enfawr, yn debyg i gyrraedd y lleuad pumdeg mlynedd yn o\u0302l. Gwyddom fod adferiad yn anodd, nid ydym yn gwadu hynny, ond gyda\u2019r gefnogaeth arbenigol gywir a thunnell o ddewrder a phenderfyniad, gall yr ymennydd addasu ar o\u0302l stro\u0302c."}, {"text_idx": "#000054", "text": "\u201cYn union fel y dathlwyd y camau cyntaf hynny ar y lleuad 50 mlynedd yn o\u0302l, mae pob taith Camu Allan Dros Stro\u0302c yn dathlu\u2019r holl ffyrdd y mae goroeswyr stro\u0302c yn ailadeiladu eu bywydau. Mae adferiad o stro\u0302c yn ymdrech ti\u0302m. Cofrestrwch a byddwch yn rhan o\u2019n ti\u0302m ni.\u201d"}, {"text_idx": "#000057", "text": "Mae wyth o ysgolion Caerdydd wedi derbyn grant o \u00a312,500 i ddathlu gyrfa Geraint Thomas a\u2019r ro\u0302l allweddol y chwaraeodd y clwb beicio, y Maindy Flyers, yn ei ddatblygiad. Mae\u2019r grant wedi cael ei roi fel rhan o gynllun \u2018Cydweithio Creadigol\u2019 Cyngor Celfyddydau Cymru a bydd yr arian yn cael ei ddefnyddio i ddatblygu gwaith celf fydd yn cael ei osod o amgylch y trac \u2013 man cychwyn sawl pencampwr beicio \u2013 sydd wedi ei leoli ar safle Canolfan Maendy \u2013 a redir gan \u2018Better Cardiff\u2019.\nBydd plant o Ysgol Uwchradd Cathays, Ysgol Gynradd Albany, Ysgol Gynradd Allensbank, Ysgol Gynradd Gladstone, Ysgol Gynradd Gatholig St. Josephs, Ysgol Gynradd Yr Eglwys yng Nghymru Santes Monica ac Ysgol Mynydd Bychan i gyd yn cyd-weithio gyda thrawstoriad o artistiaid, cerddorion a beirdd gyda\u2019r bwriad o greu cofeb weledol parhaol o\u2019r rhan bwysig y mae\u2019r Ganolfan wedi ei chwarae yn hanes chwaraeon yng Nghymru. Cefnogir y prosiect gan yr Ymddiriedolaeth Actifyddion Artistig a bydd yn cloi gyda Gw\u0302yl Crys Melyn arbennig yng Nghanolfan Maendy ym mis Gorffennaf i gyd-fynd gyda Tour de France 2019. Bydd yr W\u0302yl yn cynnwys cyfraniadau cerddorol gan rai o\u2019r ysgolion sydd wedi bod yn rhan o\u2019r prosiect a bydd y gwaith celf yn cael ei ddadorchuddio\u2019n swyddogol yn ystod y digwyddiad yma."}, {"text_idx": "#000058", "text": "Canolfan Maendy Better yw\u2019r unig drac beicio awyr agored yng Ngaerdydd ac mae\u2019n gartref i\u2019r Maindy Flyers, ble cychwynodd enillydd y Tour de France yn 2018, Geraint Thomas, ei yrfa.\nDywedodd Anthony Hayes, rheolwr Canolfan Maendy, a redir gan Better Cardiff:\n\u201cMae Canolfan Maendy yn falch iawn o fod yn rhan o\u2019r prosiect celf cyffrous yma, un fydd yn dathlu camp aruthrol ein harwr lleol a Phersonoliaeth y Flwyddyn y BBC \u2013 Geraint Thomas. Bydd yn gyfle i blant a phobol ifanc ardal Cathays arddangos eu hedmygedd a\u2019u cefnogaeth o daith Geraint ac i ddathlu gwireddu ei freuddwydion a fagwyd pan gychwynodd, yn fachgen ifanc, feicio gyda\u2019r Maindy Flyers ar yr unig drac beicio awyr agored yng Nghaerdydd. Trwy\u2019r celfyddydau, gall ein pobl ifanc ysbrydoli eraill i ddilyn yr un daith at lwyddiant.\u201d\nDywedodd Deian Jones, Cadeirydd Clwb Ieuenctid Beicio\u2019r Maindy Flyers: \u201cMae gan Glwb Ieuenctid Beicio\u2019r Maindy Flyers hanes arbennig gyda llwyddiant Geraint yn Le Tour yn uchafbwynt amlwg. Does dim amheuaeth y bydd y gwaith celf yma\u2019n ysbrydoli\u2019r genhedlaeth nesaf o feicwyr ac yn gymorth i\u2019n clwb fynd o nerth i nerth.\u201d Dywedodd Miss Sia\u0302n Evans, Pennaeth Ysgol Mynydd Bychan: \u201cBydd y prosiect yma\u2019n sicrhau bod cofeb barhaol o nid yn unig llwyddiant ysgubol Geraint Thomas \u2013 ond pob un cyn-aelod o\u2019r Maindy Flyers sydd wedi mynd yn eu blaenau i fwynhau gyrfaoedd llwyddiannus fel beicwyr proffesiynol. \u201cBreuddwydiwch yn fawr, ewch amdani, peidiwch gadael i unrhyw beth eich dal yn o\u0302l,\u201d oedd un o brif negeseuon Geraint Thomas yn dilyn ei fuddugoliaeth. Mae\u2019r prosiect yma\u2019n \u2018breuddwydio\u2019n fawr\u2019 ond mae\u2019n un sydd gyda\u2019r potensial i ysbrydoli cenhedlaeth newydd o feicwyr ac athletwyr brwd. Bydd hefyd yn sicrhau bod gan blant yr ardal hon rhywbeth i\u2019w hatgoffa\u2019n barhaus o\u2019r angen i anelu\u2019n uchel ac i ddyfalbarhau wrth iddyn nhw ddilyn eu breuddwydion a bod, gyda gwaith caled, llwyddiant yn gyrhaeddadwy i bawb \u2013 beth bynnag yw\u2019r meysydd maen nhw\u2019n dewis arbenigo ynddo.\u201d"}, {"text_idx": "#000063", "text": "Trwy gydol yr adeg hon, roedd y bechgyn wedi bod yn cystadlu yng nghwpan Powlen Undeb Rygbi Cymru, ac er y trafferthion yn y gynghrair, roeddem wedi bod yn llwyddianus yn y cwpan. Yn sgi\u0302l hyn, ar Ionawr 12fed, croesawyd Pendyrus i gaeau Pontcanna ar gyfer ge\u0302m yn rownd y 16 ola\u2019 yn y cwpan. Roedd y tywydd yn berffaith, a braf oedd gweld nifer o gyn-aelodau\u2019r Clwb wrth ochr y cae wrth i\u2019r ge\u0302m ddechrau."}, {"text_idx": "#000066", "text": "Roedd e\u2019n deimlad da. Perfformiad a buddugoliaeth gorau\u2019r Clwb ers tro byd, a bu dathlu mawr yn y Clwb wedi\u2019r ge\u0302m. Mae digon o waith o\u2019n blaenau, ond roedd hi\u2019n sylfaen dda ar gyfer gweddill y tymor. Clwb Rygbi fydd yr unig glwb o Gaerdydd yn rowndiau\u2019r 8 ola yn y Bowlen neu\u2019r Pla\u0302t, a phwy a w\u0302yr, os bydd y perfformiadau yn y rowndiau nesa cystal a\u0302\u2019r un yn y 16 ola, efallai y byddwn yn gallu edrych \u2018mlaen at ymweld a\u0302 Stadiwm Principality am yr ail dro mewn pum tymor."}, {"text_idx": "#000067", "text": "Yn y rownd nesa\u2019, bydd y Clwb yn teithio lawr i Nantgaredig, ar Fawrth 2ail, gyda\u2019r ge\u0302m yn dechrau am 2.00pm. Dyw Nantgaredig heb golli\u2019r tymor hwn, ac felly mae\u2019n debyg bod her anferth o\u2019n blaenau, ond bydd y bechgyn yn ddigon hyderus wedi\u2019r perfformiad yn y rownd flaenorol. Gobeithiwn y bydd cymaint o ddilynwyr y Clwb yn gallu ymuno a\u0302 ni lawr yno, a\u2019r bwriad yw llogi bws i fynd a\u0302 ni lawr \u2019na. Os oes diddordeb gennych deithio ar y bws hwnnw, byddwch cystal a\u0302 danfon ebost at , neu cadwch lygad ar gyfrif Trydar y Clwb @clwbrygbi."}, {"text_idx": "#000068", "text": "Brwydro am Ysgoloriaeth Bryn Terfel"}, {"text_idx": "#000071", "text": "Cafodd Jodi ei dewis fel un o grw\u0302p o chwech o\u2019r cystadleuwyr mwyaf addawol yn Eisteddfod yr Urdd Brycheiniog a Maesyfed eleni. Byddant oll yn perfformio mewn cyngerdd arbennig yn Mhafiliwn Llandrindod am y fraint o ennill yr Ysgoloriaeth, sydd yn cynnwys gwobr ariannol o \u00a34,000 i\u2019w defnyddio er mwyn datblygu talent yr enillydd i\u2019r dyfodol."}, {"text_idx": "#000072", "text": "Er yn wreiddiol o Benarth, mae Jodi bellach yn byw yn Llundain ac yn fyfyrwraig israddedig yn Academi Urdang yng nghanol y ddinas. Daeth i amlygrwydd cenedlaethol yn dilyn ei hymddangosiad ar lwyfan Britain\u2019s Got Talent yn 2014. Ers hynny mae wedi teithio\u2019r byd yn canu mewn mannau yn gynnwys Disneyland Paris, Awstralia ac UDA. Bu\u2019n chwarae ro\u0302l Eponine yng nghynhyrchiad yr Urdd/Canolfan Mileniwm Cymru o Les Mise\u0300rables yn 2015 a rhan Cinderella ym mhantomeim y New Theatre yng Nghaerdydd."}, {"text_idx": "#000075", "text": "Y Pumed Drws gan Sion Hughes"}]